Diari Oficial de la Generalitat Valenciana


Sumari del DOGV 5587, del 29-08-2007 (2007/9607)

Notificació a Antonio Jose Blanco Fernández de la sentència dictada en les actuacions del juí verbal número 662/2006.
---------------------------------------------------------------------------------------------------------------------

### Dades del document

Número de DOGV
:   5587

Data del DOGV
:   29-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/9607


Data del document
:   25-06-2007

Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Descriptors 

:   * sistema judicial

Notificació a Antonio Jose Blanco Fernández de la sentència dictada en les actuacions del juí verbal número 662/2006. [2007/9607]  
Procediment: juí verbal (desnonament per falta de pagament) - 000662/2006.  
Demandant: José María Foix Forés.  
Procurador: Agustín Juan Ferrer.  
Demandat: Antonio José Blanco Fernández.  
En el juí referenciat, s'ha dictat la resolució que té el text literal següent:  
«Antecedents de fet  
Primer. El procurador Agustín Juan Ferrer, va presentar en nom i representació de José María Foix Forés i en data 23 de novembre de 2006, demanda de juí de desnonament per impagament de rendes i reclamació de quantitat pels tràmits de juí verbal, contra Antonio José Blanco Fernández, on sol·licitava es dictara sentència per la qual es decretara la resolució del contracte d'arrendament, així com el desnonament del demandat respecte de l'habitatge situat a l'avinguda Méndez Núñez, número 107, 2.º, A, de Benicarló (Castelló). Igualment, se sol·licitava es condemnara al demandat al pagament de les quantitats degudes, que són, 2.128,96 euros corresponents al pagament de les mensualitats degudes, més les despeses comunes; tot això, més les quantitats que es produïren des de la data d'interposició de la demanda fins al complet desallotjament, així com al pagament de les costes.  
Vistos els preceptes legals citats, concordants i altres d'especial i general aplicació al cas de les actuacions.  
Decisió  
Estimar la demanda interposada pel procurador Agustín Juan Ferrer en nom i representació de José María Foix Forés contra Antonio José Blanco Fernández i, per això:  
1. Declarar resolt el contracte d'arrendament subscrit entre José María Foix Forés i Antonio José Blanco Fernández en data 15 de març de 2006.  
2. Decretar el desnonament per falta de pagament del demandat de l'habitatge situat a l'avinguda Méndez Núñez, número 107, 2.º, A, de Benicarló (Castelló), de manera que, haurà de desallotjar l'habitatge objecte del contracte d'arrendament, i el deixarà lliure i expedit, amb l'advertiment de ser desallotjat forçosament per este Jutjat i a costa seua en cas d'incompliment.  
3. Condemnar José María Foix Forés a pagar a l'actor, la quantitat de 3.874,49 euros en concepte de rendes degudes i no pagades.  
4. Les costes d'este procediment s'imposen a Antonio José Blanco Fernández.  
Notifiqueu esta resolució a les parts i indiqueu-los que contra esta podran interposar recurs d'apel·lació en el termini de cinc dies des de la notificació d'esta resolució, recurs que es prepararà davant este Jutjat i per a la remesa posterior davant l'Audiència Provincial, en la forma prevista en els articles 457 i següents de la Llei d'Enjudiciament Civil.  
S'advertix expressament al demandat que no s'admetrà el recurs d'apel·lació si, en preparar-lo, no manifesta, i ho acredita per escrit, tindre satisfetes les rendes vençudes i no pagades i les que d'acord amb el contracte haja de pagar anticipadament; i que en ser la sentència condemnatòria, si no es recorre, es procedirà al llançament en la data fixada, per al dia 24 d'abril de 2007, a les 10.00 hores si així ho sol·licita la part demandant en la forma prevista en l'article 549 de la Llei d'Enjudiciament Civil.  
Lliureu testimoniatge d'esta resolució perquè tinga constància en les interlocutòries, i durà l'original al llibre de sentències.  
Així, esta és la meua sentència, que pronuncie, mane i firme, M.ª Lidón Calero Marzá, jutge del Jutjat de Primera Instància i Instrucció número 2 de Vinaròs i partit.»  
Publicació. L'anterior sentència l'ha llegida i publicada la jutgessa que la subscriu, constituïda en audiència pública, en el dia de la data. En done fe.  
Vinaròs, 25 de juny de 2007. La secretària judicial: Mónica García Vila.